DIY-Donderdag: Kontoere vir beste selfie | SARIE
DIY-Donderdag: Kontoere vir beste selfie
'n Smaller gesig, hoër wangbene, 'n kleiner neus en voller lippe – dis alles moontlik met die skep van kontoere (contouring). Dis 'n staatmaker-grimeertruuk vir baie Hollywood-sterre en die afgelope jaar 'n gewilde skoonheidstendens. Hiér deel David Coranson-Beaudu, internasionale grimeerkunstenaar vir die Franse skoonheidshuis Black│Up, stappe en wenke om dié kuns te bemeester.
VIDEO: Vuller-behandelings word beproef met unieke eksperiment
Met die skep van kontoere word spesifieke produkte gebruik om kontoerlyne op jou gesig te trek en te skakeer om lig en skadu te skep. Die werklikheidster Kim Kardashian is 'n groot aanhanger en sy skryf haar sterk wangbene en foutlose, glansende vel hieraan toe. Dis nie 'n maklike grimeertegniek om baas te raak nie, maar wanneer jy dit wel onder die knie kry, kan jy letterlik jou voorkoms omtower.
Jy het twee produkte nodig – 'n donker skakering wat jy gaan gebruik om skadu's te skep en 'n verligter om sekere dele van jou gesig te verlig en glans te gee.
Wenk: Die donkerder produk behoort twee skakerings donkerder as jou velkleur te wees en die verligter twee skakerings ligter as jou velkleur.
Gebruik 'n hoekige blosserborsel (angled blush brush). Die hoek van die borselhare help dat jy die produkte in reguit lyne op jou gesig skakeer.
Jy trek die kontoere op hoofsaaklik drie dele van jou gesig: Jou wange en kakebeen (om dit sterker te laat lyk) en jou neus (om dit smaller te laat lyk). Jy hoef nie op al drie dele te fokus nie. As jy byvoorbeeld reeds sterk wangbene het, maar 'n breër neus, gaan jy net jou neus kontoer of andersom.
Gebruik baie min van die produk wanneer jy begin, veral van die donker kleur, sê David. Die sleutel is om die ligte en donker skakerings baie goed te skakeer sodat jy geen lyne sien nie, maar slegs lig en skadu wat natuurlik lyk.
Een, twee, drie, begin!
(Hou jou muispunt oor die kolle om uit te vind hoe om soos Kim Kardashian kontoerlyne te skep.)
*FOTO: Instagram (@kimkardashian)
Black│Up Dual Ended Contouring Stick (R480). By uitsoektakke van Edgars
Inglot HD Face Sculpting Powder in 503 en 505 (R369). By uitsoektakke van Edgars en Inglot-winkels in Gauteng, Kaapstad en Durban